เปิดประกัน คนพิการ 12ส.ค.นี้
ธปภ.เตรียมเปิดตัวกรมธรรม์ประกันคนพิการครั้งแรกในไทยวันแม่แห่งชาติ
1 ส.ค. 2559

ธปภ.เตรียมเปิดตัวกรมธรรม์ประกันคนพิการครั้งแรกในไทยวันแม่แห่งชาติ
นายสุทธิพล ทวีชัยการ เลขาธิการ คณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ทาง คปภ.และภาคธุรกิจประกันภัยจะร่วมโครงการเฉลิมพระเกียรติฯ วันแม่ 12 สิงหา นี้ ด้วยการเปิดตัวกรมธรรม์ประกันคนพิการ เป็นครั้งแรกในประเทศไทย ซึ่งไม่เคยมีมาก่อน ปัจจุบัน มีบริษัทประกันชีวิตเพียงแห่งเดียวที่รับประกันคนพิการเฉพาะกลุ่ม ทำให้คนพิการทั่วประเทศที่ทาง คปภ.ได้ข้อมูลจากกระทรวงการพัฒนาสังคมและความมั่นคงของมนุษย์ ว่ามีประมาณ 2 ล้านคน ทั้งพิการหูหนวก ตาบอด พิการอวัยวะต่างๆ ไม่สามารถซื้อความคุ้มครองได้ ทั้งที่สามารถทำงานหาเลี้ยงชีพได้เหมือนคนปกติ
“คปภ.ได้หารือกับทางสมาคมประกันชีวิต และทางสมาคมประกันภัย ในการร่วมมือกันออกแบบผลิตภัณฑ์ประกันภัยราคาถูก หรือไมโครอินชัวรันส์ออกมาว่าวงเงินคุ้มครอง เบี้ย และเงื่อนไขความคุ้มครองจะเป็นอย่างไร เพื่อให้คนพิการซื้อได้ เพื่อนำมาเปิดตัวในวันแม่แห่งชาติ” นายสุทธิพล กล่าว
นายสุทธิพล กล่าวว่า คปภ.พยายามให้ประชาชนกลุ่มฐานรากของประเทศเข้าถึงความคุ้มครอง เพื่อช่วยบริหารความเสี่ยงทางด้านเศรษฐกิจ จึงเดินหน้าหาความร่วมมือกับหน่วยงานต่างๆ ส่งเสริมคนทำความดีเช่น หากรักษาสุขภาพได้ดี หรือ ขับรถดี เบี้ยประกันก็จะถูก